L’alumnat del l’IES Comarcal treballa les “fake news” en Alemanya
2025-07-24

Dins del projecte KA121, Young People in Europe Today, que està desenvolupant l’IES Comarcal de Burjassot, un grup de nou alumnes de quart d’ESO, acompanyat per les professores Nuria Martínez i Mª José Cob, van realitzar una mobilitat a Ostfildern (Alemanya), del 4 al 10 d’octubre,  per a treballar sobre el món de les fake news (notícies falses o inventades) i com aquetes influeixen en diferents aspectes de la vida quotidiana i per a saber diferenciar una notícia vàlida d’una fake new.

Cadascun dels països participants va preparar, prèviament, una presentació de la seua escola i una altra sobre una visió preliminar de les fake news per a presentar-la a la resta, “això va suposar el punt de partida d’una intensa setmana d’activitats, en la qual mitjançant el treball de camp, la visita d’experts fotògrafs i la realització de tallers amb monitors especialitzats van crear un producte final en el qual han demostrat un gran coneixement del tema tractat i han aprés a utilitzar el sentit crític per a detectar aquest tipus de notícies”, han assenyalat fonts del centre burjassoter.

L’alumnat de l’IES Comarcal va fer una bona faena, participant en equips internacionals formats per estudiants d’Alemanya i Finlàndia. Per a més informació sobre totes les activitats, projectes europeus i eTwinning que es realitzen en l’IES Comarcal, es pot visitar la web https://mestreacasa.gva.es/web/iescomarcal.